Saskaņoju:

Daugavpils valstspilsētas pašvaldības

iestādes “Sociālais dienests” vadītāja

*(paraksts)*  M.Gerasimova

# Daugavpilī, 2025.gada 22.maijā

ZIŅOJUMS Nr. 2.-4.1/10

# Daugavpils valstspilsētas pašvaldības iestāde “Sociālais dienests”

# uzaicina potenciālos pretendentus piedalīties nereglamentētajā (zemsliekšņa) iepirkumā par līguma piešķiršanas tiesībām

**“****Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10**

## **Pasūtītājs:**

|  |  |  |
| --- | --- | --- |
| **Pasūtītāja nosaukums** | Daugavpils valstspilsētas pašvaldības iestāde “Sociālais dienests” | |
| Adrese | Vienības iela 8, Daugavpils, LV-5401 | |
| Reģ.nr. | **90001998587** | |
| Kontaktpersona | Juridiskā sektora juriste Kristīne Cimoška, tālrunis: +371 654 40917,  e-pasts: [kristine.cimoska@socd.lv](mailto:kristine.cimoska@socd.lv). | |
| **Darba laiks** | Pirmdiena | No 08.00 līdz 12.00 un no 13.00 līdz 18.00 |
| Otrdiena, Trešdiena,  Ceturtdiena | No 08.00 līdz 12.00 un no 13.00 līdz 17.00 |
| Piektdiena | No 08.00 līdz 12.00 un no 13.00 līdz 16.00 |

1. Pasūtītājs nepiemēro Publisko iepirkumu likumā noteiktās iepirkuma procedūras, jo paredzamā līgumcena ir līdz EUR 10 000,00 bez PVN (ņemot vērā Publisko iepirkumu likuma 9.panta pirmajā daļā noteikto). Ir piemērojams ar Daugavpils valstspilsētas pašvaldības izpilddirektora p.i. 2023.gada 17.aprīļa rīkojumu Nr.98e apstiprināto Daugavpils valstspilsētas pašvaldības noteikumu par iepirkumu organizēšanu 57.punkts.
2. **Zemsliekšņa iepirkuma mērķis –** noteikt pakalpojuma sniedzēju, kuršnodrošinās avota ūdens piegādi un ūdens sadales iekārtu nomu Daugavpils valstspilsētas pašvaldības iestādē “Sociālais dienests” vajadzībām, atbilstoši ziņojuma tehniskās specifikācijas prasībām.
3. **Paredzamā kopējā līgumcena:** līdz 3084,29 EUR bez PVN.
4. **Zemsliekšņa iepirkuma nepieciešamības apzināšanas datums:** 20.05.2025.
5. **Līguma izpildes termiņš:** 12 (divpadsmit) mēneši no līguma noslēgšanas dienas.
6. **Nosacījumi pretendenta dalībai zemsliekšņa iepirkumā:** 
   1. pretendents ir reģistrēts Latvijas Republikas Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām;
   2. pretendentam ir jābūt akreditētas sertifikācijas iestādes izsniegtam sertifikātam, kas apliecina pretendenta piedāvātā ūdens atbilstību 15.12.2015. MK noteikumiem Nr. 736 „Noteikumi par dabīgo minerālūdeni un avota ūdeni.”
   3. pretendentam ir jābūt Latvijas Republikas Pārtikas un veterinārā dienesta izdotai pārtikas uzņēmuma (pretendenta) atzīšanas apliecībai;
7. **Pasūtītājs izslēdz pretendentu no dalības zemsliekšņa iepirkumā jebkurā no šādiem gadījumiem:**
   1. pasludināts pretendenta maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
   2. ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;
   3. ir konstatēts, ka pretendentam ir noteiktas nacionālās vai starptautiskās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas, kuras ietekmē līguma izpildi.
   4. pretendents nav publicēts komersantu sarakstā, kuri uzsākuši pakalpojuma sniegšanu Veselības inspekcijas mājaslapā internetā;
   5. pretendents ir sniedzis nepatiesu informāciju vai vispār nav sniedzis pieprasīto informāciju;
   6. pretendents nav iesniedzis šī ziņojuma 9.punktā pieprasītos dokumentus;
   7. pretendenta piedāvājums neatbilst tehniskās specifikācijas un šajā ziņojumā minētajām prasībām.
8. **Pretendentu iesniedzamie dokumenti dalībai zemsliekšņa iepirkumā:**
   1. pretendenta **pieteikums** dalībai zemsliekšņa iepirkumā, kas sagatavots atbilstoši 2.pielikumā norādītajai formai (*oriģināls*);
   2. pretendenta **finanšu piedāvājums**, kas sagatavots atbilstoši 3.pielikumā norādītajai formai (*oriģināls*);
   3. pretendentam izsniegtā akreditētas sertifikācijas iestādes **sertifikāta**, kas apliecina pretendenta piedāvātā ūdens atbilstību 15.12.2015. MK noteikumiem Nr. 736 „Noteikumi par dabīgo minerālūdeni un avota ūdeni” apliecināta kopija;
   4. pretendentam izsniegtās Latvijas Republikas Pārtikas un veterinārā dienesta pārtikas uzņēmuma atzīšanas **apliecības** apliecināta kopija;
   5. **pilnvaras oriģināla eksemplārs** – ja ziņojuma 9.punktā norādītos dokumentus paraksta pilnvarotā persona, kā arī ja līgumu parakstīs cita persona, jāpievieno attiecīgs šīs personas pilnvarojums.
9. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
10. Zemsliekšņa iepirkumu komisija, ir tiesīga lūgt pretendentu precizēt vai izskaidrot pretendenta iesniegtos dokumentus dalībai iepirkumā, ar nosacījumu, ka komisijas pieprasītie precizējumi vai izskaidrojumi nepapildina un negroza piedāvājumu. Gadījumā, ja pretendents nav pievienojis piedāvājumam pilnvaru, zemsliekšņa iepirkumu komisija ir tiesīga lūgt pretendentu iesniegt pilnvaru un pievienot to piedāvājumam.
11. **Piedāvājuma izvēles kritērijs:** piedāvājums ar viszemāko cenu kopsummu, kas atbilst ziņojumā norādītajām prasībām.
12. **Informācija par rezultātiem:** tiks ievietota Daugavpils valstspilsētas pašvaldības iestādes “Sociālais dienests” mājaslapā [www.socd.lv](http://www.socd.lv).
13. **Piedāvājums iesniedzams: līdz 2025.gada 28.maijam, plkst.10:00:**
    1. Daugavpils valstspilsētas pašvaldības iestādē “Sociālais dienests”, **Vienības ielā 8,** Daugavpilī, LV-5401, 1.kab. (pie sekretāres). Piedāvājumam jābūt slēgtā aploksnē ar norādi: „Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10 un pretendenta rekvizītiem vai
    2. atsūtot **ar paroli aizsargātu** un ar drošu elektronisko parakstu parakstītu failu – piedāvājumu uz e-pastu: [socd@socd.lv](mailto:socd@socd.lv). Šajā gadījumā pretendents nosūta paroli no faila 2025.gada 28.maijā no plkst.10:00 līdz plkst. 10:30 (uz e-pastu: [kristine.cimoska@socd.lv](mailto:kristine.cimoska@socd.lv)).

Pielikumā:

1. Tehniskā specifikācija uz 1 lp.
2. Pieteikuma par piedalīšanos zemsliekšņa iepirkumā veidlapa uz 1 lp.
3. Finanšu piedāvājuma veidlapa uz 1 lp.
4. Līguma projekts uz 6 lp.

Ziņojums sagatavots: Daugavpilī, 2025.gada 22.maijā

Komisijas priekšsēdētājas vietnieks V.Loginovs

Komisijas locekļi: O.Daļecka

M.Liniņa

K.Cimoška

1.pielikums

**TEHNISKĀ SPECIFIKĀCIJA zemsliekšņa iepirkumā**

**“Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10**

1. Pretendents nodrošina dzeramā avota ūdens piegādi un ūdens sadales iekārtu nomu Daugavpils valstspilsētas pašvaldības iestādei “Sociālais dienests” (turpmāk – Pasūtītājs).
2. **Prasības dzeramā avota ūdens piegādei:**
   1. Pretendents piegādā neapstrādātu, dabīgi mīkstu avota ūdeni, pildītu sertificētās polimērmateriāla pudelēs. Tilpums 19,0 ± 1,0 litri. Ūdenim jābūt ar zemu cietību un zemu dzelzs saturu, paredzēta neierobežotam patēriņam ikdienā. Dabīgā avota ūdens cietība nevar pārsniegt 4 mekv/l.
   2. Dzeramā avota ūdens piegādes adreses:

* Vienības iela 8, Daugavpils;
* Lāčplēša iela 39, Daugavpils;
* Alejas iela 68, Daugavpils;
* 18.novembra iela 354A, Daugavpils.
  1. Paredzamais piegādājamā ūdens kopējais daudzums gadā: 732 pudeles.
  2. Piegādājot pudeles ar dzeramo avota ūdeni, piegādātājs maina vecās pudeles pret jaunām.
  3. Ūdens piegāde veicama pēc pasūtījuma 24 stundu laikā pēc pasūtījuma veikšanas.
  4. Ūdens derīguma termiņš piegādes brīdī: ne mazāks kā 2/3 (divas trešdaļas) no ražotāja noteiktā derīguma termiņa.
  5. Pasūtītājs patur tiesības iegādāties kādu no ūdeņiem vairāk vai mazāk, kā arī iegādāties mazāku apjomu ūdens, kā ir norādīts specifikācijā kopā.
  6. Pretendents pēc pasūtījuma vienlaicīgi ar avota ūdeni piegādā vienreizlietojamo glāzīšu iepakojumu.
  7. Paredzamais piegādājamo vienreizējās lietošanas glāzīšu apjoms: 2400 gab. (24 iepak. (100 gab. iepak)).
  8. Vienreizējās lietošanas glāzes: var lietot gan karstam, gan augstam ūdenim. Jāpiegādā hermētiskā iesaiņojumā, 100 gab (+/- 10) apjomā. Glāzīšu tilpums: 180-200 ml.

1. **Prasības ūdens sadales iekārtu nomai:**
   1. Paredzamais ūdens sadales iekārtu daudzums: 8 gab:

* Alejas ielā 68, Daugavpils – 1 gab.
* 18.novembra iela 354A, Daugavpils – 7 gab.
  1. Dzeramā ūdens sadales iekārtām ir jāatbilst Ministru kabineta 12.04.2016. noteikumiem Nr. 209 “Iekārtu elektrodrošības noteikumi”.
  2. Iekārta novietojama uz grīdas, paredzēta lietošanai ar polikarbonāta pudelēm ar tilpumu 19,0 ± 1,0 litri. Ar glāžu turētāju, ar iespēju glāzes vietā novietot krūzi ūdens ieliešanai Ar iespēju lietot uzsildītu ūdeni līdz (85⁰C – 95⁰C) un atdzesētu (10⁰C – 15⁰C) ūdeni. Iekārta aprīkota ar aukstā un karstā ūdens krāniem.
  3. Pretendents veic savlaicīgu iekārtu mazgāšanu, dezinfekciju un apkopi, ne retāk kā 1 (vienu) reizi gadā, veic savlaicīgu, no ierindas izgājušo, iekārtu nomaiņu.

Sagatavoja

Daugavpils valstspilsētas pašvaldības iestādes “Sociālais dienests”

Saimniecības nodaļas vadītājs V.Loginovs

Daugavpils valstspilsētas pašvaldības iestādes “Sociālais dienests”

Sociālo pakalpojumu nodaļas

Daugavpils sociālās aprūpes centra

Saimniecības sektora vadītājs A.Žavoronkovs

2.pielikums

**PIETEIKUMS PAR PIEDALĪŠANOS zemsliekšņa iepirkumā**

**“Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10**

|  |  |
| --- | --- |
| **Pretendents** |  |
| **Reģistrācijas nr.** |  |
| **Adrese** |  |
| **Kontaktpersona** |  |
| **Kontaktpersonas tālr. un e-pasts** |  |
| **Bankas nosaukums** |  |
| **Bankas kods** |  |
| **Norēķinu konts** |  |

1. Piesakās piedalīties zemsliekšņa iepirkumā “Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10.
2. Apņemas (ja pasūtītājs izvēlēsies šo piedāvājumu) slēgt līgumu un izpildīt visus līguma nosacījumus (4.pielikums);
3. Garantē sniegt pakalpojumu atbilstoši tehniskajā specifikācijā noteiktajām prasībām un ievērojot spēkā esošos normatīvos aktus.
4. Apliecina, ka:
   1. ir iesniedzis tikai patiesu informāciju;
   2. ka piekrīt piedāvājuma kopējās cenas publicēšanai Daugavpils valstspilsētas pašvaldības iestādes “Sociālais dienests” mājas lapā internetā ([www.socd.lv](http://www.socd.lv));
   3. nekādā veidā nav ieinteresēts nevienā citā piedāvājumā, kas iesniegts šajā zemsliekšņa iepirkumā;
   4. nav tādu apstākļu, kuri liegtu piedalīties zemsliekšņa iepirkumā un izpildīt tehniskajā specifikācijā norādītās prasības.
   5. nodrošinās konfidencialitāti un neizpaudīs informāciju, kas var tikt iegūta līguma izpildes laikā par Daugavpils valstspilsētas pašvaldības iestādes “Sociālais dienests” darbību un izdotajiem dokumentiem.
   6. ir informēts par personas datu apstrādi piedāvājuma izskatīšanas procesā (nolūks: piedāvājuma izvērtēšana un pretendentu atlase līguma noslēgšanai zemsliekšņa iepirkuma “Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10 ietvaros, tiesiskais pamats: Daugavpils valstspilsētas pašvaldības iestādes “Sociālais dienests” leģitīmās intereses.);
5. Apstiprina, ka iesniegtais finanšu piedāvājums ir galīgs un netiks mainīts un tas ir spēkā **30** (trīsdesmit) dienas no datuma, kas ir noteikts kā zemsliekšņa iepirkuma piedāvājumu iesniegšanas pēdējais termiņš.

|  |  |
| --- | --- |
| **Vārds, uzvārds\*** |  |
| **Amats** |  |
| **Paraksts** |  |
| **Drošais elektroniskais paraksts** | *ir/nav* |
| **Datums** |  |
| **Zīmogs** |  |

\* Pretendenta vai tā pilnvarotās personas vārds, uzvārds

3.pielikums

**FINANŠU PIEDĀVĀJUMS iepirkumā**

**“Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10**

(*Pretendenta nosaukums*), vienotais reģistrācijas Nr.(*reģistrācijas numurs*), (*juridiskā adrese*), piedāvā piegādāt avota ūdeni un nodrošināt ūdens sadales iekārtu nomu Daugavpils valstspilsētas pašvaldības iestādes “Sociālais dienests” vajadzībām, atbilstoši tehniskās specifikācijas prasībām, par šādu cenu:

|  |  |  |  |  |  |
| --- | --- | --- | --- | --- | --- |
| *Nr.*  *p.k.* | *Pakalpojuma nosaukums* | *Mērvienība* | *Daudzums* | *Cena EUR bez PVN par 1 vienību / maksa mēnesī par 1 iekārtu* | *Cena EUR bez PVN par visu daudzumu / maksa par visām iekārtām gadā* |
|  |  |  | *A* | *B* | *A \* B* |
| 1. | Avota ūdens piegāde  (19,0 ± 1,0 litru pudelēs) | gab. | 732 |  |  |
|  |  |  | *A* | *B* | *A \* B* |
| 2. | Vienreizlietojamās glāzītes (200 ml) | gab. | 2400 |  |  |
|  |  |  | *A* | *B* | *A \* B \* 12* |
| 3. | Ūdens sadales iekārtu noma | iekārtas | 8 |  |  |
| **Kopā EUR par pakalpojumu bez PVN:** | | | | |  |

*\*Pakalpojumu cenā ir iekļauti visi izdevumi pakalpojumu sniegšanai (līdzekļi, palīgmateriāli, mehānismi, transports, aizsarglīdzekļi, instrumentiem un citi saistītie izdevumi, izņemot pievienotās vērtības nodokli).*

Ar šo mēs apstiprinām, ka mūsu piedāvājums ir spēkā **30** (trīsdesmit) dienas no datuma, kas ir noteikts kā aptaujas procedūras piedāvājumu iesniegšanas pēdējais termiņš.

*\*Paraksta pretendenta persona ar pārstāvības tiesībām vai pretendenta pilnvarotā persona*

# Vārds, uzvārds, amats

Paraksts

Datums

4.pielikums

***LĪGUMA* *PROJEKTS***

**par avota ūdens piegādi un ūdens sadales iekārtu nomu**

*Līguma sagatavošanas vieta ir Daugavpils.*

*Līguma divpusējas parakstīšanas datums ir pēdējā parakstītāja laika zīmoga datums.*

**Daugavpils valstspilsētas pašvaldības iestāde “Sociālais dienests”**, reģ.Nr.90001998587, juridiskā adrese: Vienības iela 8, Daugavpils, LV-5401, tās \_\_\_\_\_\_\_\_\_\_\_\_\_\_\_\_\_ personā, kura rīkojas pamatojoties uz nolikumu (turpmāk tekstā – Pasūtītājs), no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ.Nr.\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_ personā, kas darbojas saskaņā ar \_\_\_\_\_\_\_\_\_\_\_\_\_\_\_\_, (turpmāk tekstā – Piegādātājs), no otras puses, abas kopā sauktas „Puses” un katra atsevišķi saukta „Puse”,

pamatojoties uz Piegādātāja piedāvājumu zemsliekšņa iepirkumam par līguma piešķiršanas tiesībām “Avota ūdens piegāde un ūdens sadales iekārtu noma Daugavpils valstspilsētas pašvaldības iestādes “Sociālais dienests” vajadzībām”, ID Nr. DPPISD 2025/10, (turpmāk – Iepirkums) un iepirkuma rezultātiem noslēdza savā starpā šāda satura līgumu (turpmāk – Līgums):

1. **LĪGUMA PRIEKŠMETS**

1.1 Pasūtītājs pasūta, bet Piegādātājs piegādā dzeramo avota ūdeni, tajā skaitā, nodrošina dzeramā avota ūdens sadales iekārtu nomu (turpmāk – Prece), saskaņā ar šī līguma noteikumiem, līguma 1.pielikumu “Tehniska specifikācija” un 2.pielikumu “Finanšu piedāvājums”.

**2. LĪGUMA SUMMA UN NORĒĶINU KĀRTĪBA**

2.1. Kopējā Līguma summa ir līdz EUR \_\_\_\_\_\_\_\_ (vārdos) bez PVN 21%, pieskaitot PVN 21% EUR \_\_\_\_\_\_\_\_(vārdos), kopā ar PVN 21% EUR \_\_\_\_\_\_\_\_\_ (vārdos).

2.2. Līgumcenā ir ietvertas visas izmaksas, kas saistītas ar pilnīgu un kvalitatīvu Līguma izpildi, tajā skaitā materiāli, izstrādājumi, iekārtas, darba, piegādes un transporta izmaksas, nodokļi un nodevas, ņemti vērā visi iespējamie riski, tai skaitā iespējamie sadārdzinājumi un citas izmaksas.

2.3. Pasūtītājs Izpildītājam maksā par Pakalpojumu atbilstoši finanšu piedāvājumā norādītajām izmaksām.

2.4. Piegādātājs katru mēnesi līdz 15.datumam iesniedz Pasūtītājam elektronisko rēķinu XML formātā[[1]](#footnote-1) (turpmāk – E-rēķins) par iepriekšējā mēnesī piegādāto Preci.

2.5. Pēc E-rēķina saņemšanas no Izpildītāja, Pasūtītājs pārliecinās par tajā norādītā preču daudzuma atbilstību faktiskajam pasūtījumam. Gadījumā, ja pasūtītājs konstatē saņemtajā rēķina neatbilstības, un lūdz rēķinu labot, Piegādātāja pienākums veikt labojumus rēķinā un iesniegt to Pasūtītajam atkāroti. Šajā gadījumā rēķina apmaksas termiņš tiek skaitīts no labota rēķina iesniegšanas dienas.

2.6. Izpildītāja iesniegtā E-rēķina apmaksu veic Daugavpils valstspilsētas pašvaldības Centralizētā grāmatvedība 20 (divdesmit) dienu laikā no rēķina saņemšanas dienas.

2.7. Par samaksas dienu tiek uzskatīta diena, kad Daugavpils valstspilsētas pašvaldības Centralizētā grāmatvedība veikusi bankas pārskaitījumu, ko apliecina attiecīgs maksājuma uzdevums.

2.8. Gadījumā, ja līguma darbības laikā tiek ieviestas izmaiņas Latvijas Republikas normatīvajos aktos par nodokļu likmēm un Latvijas Republikas nacionālās valūtas nomaiņu, tad nodokļu apmērs un valūta tiek pārrēķināti un kārtējie rēķini tiek izrakstīti, ievērojot Latvijas Republikā attiecīgajā brīdī spēkā esošos normatīvos aktus.

2.9. E-rēķiniem jābūt noformētiem atbilstoši tiesību normatīvo aktu prasībām, E-rēķinā ir jānorāda maksātājs -–Daugavpils valstspilsētas pašvaldība un atsauce uz Līgumu. Gadījumā, ja rēķins nav noformēts atbilstoši tiesību normatīvo aktu prasībām vai nav adresēta īstajam adresātam, Piegādātāja pienākums ir anulēt iepriekš izrakstīto rēķinu un izrakstīt un nosūtīt Pasūtītājam jaunu. Šajā gadījumā samaksas termiņš tiek skaitīts no brīža, kad Pasūtītājs saņēmis atbilstoši Līguma noteikumiem noformētu rēķinu.

**3. PREČU PIEGĀDES KĀRTĪBA**

3.1. Pasūtītājs veic Preču pasūtījumu, zvanot uz Piegādātāja kontakttālruni: \_\_\_\_\_\_\_\_\_\_\_\_ un rakstot uz e-pastu: \_\_\_\_\_\_\_\_\_\_\_\_.

3.2. Preču piegādes adreses ir noteiktas Līguma 1.pielikumā “Tehniskā specifikācija”.

3.3. Piegādātājs veic Preces piegādi 24 (divdesmit četru) stundu laikā darba dienās no pasūtījuma veikšanas brīža (ja pasūtījums ir veikts telefoniski līdz esošās dienas plkst. 14:00 vai, izmantojot Izpildītāja mājas lapu, līdz esošās dienas plkst. 16:00).

3.4. Pasūtītājam ir tiesības pirms pieņemšanas pārbaudīt Preci, nepieņemt to, ja Prece ir bojāta, neatbilst pasūtītajam daudzumam vai Līguma prasībām. Šādā gadījumā Pasūtītājs 2 (divu) darba dienu laikā sagatavo un nosūta Izpildītājam pretenziju, un Izpildītājam ir pienākums uz sava rēķina nodrošināt kvalitatīvu, atbilstošā daudzumā un Līguma prasībām atbilstošu Preci 2 (divu) darba dienu laikā no pretenzijas saņemšanas dienas.

3.5. Piegādātājs nodrošina Preces drošību pret iespējamiem bojājumiem transportēšanas laikā. Precei ir jābūt iepakotai tā, lai transportēšanas laikā saglabātos nemainīga Preces kvalitāte.

**4. PUŠU PIENĀKUMI**

4.1. Pasūtītāja pienākumi:

4.1.1. veikt apmaksu par atbilstoši Līguma nosacījumiem saņemtām Precēm saskaņā ar Piegādātāja izrakstīto rēķinu;

4.1.2. paziņot Izpildītajam par nepieciešamību veikt Preču apmaiņu vai izmaiņas Precē (ja tas iespējams) nekavējoties vai ne vēlāk kā 1 (vienas) stundas laikā sākot ar brīdi, kad Pasūtītājs konstatē Preču neatbilstību Pasūtītāja vajadzībām.

4.2. Izpildītāja pienākumi:

4.2.1. nodrošināt, ka Prece (t.sk. pudeles, marķējums) atbilst spēkā esošiem standartiem un citos normatīvajos aktos noteiktajām Preces kvalitātes un atbilstības prasībām;

4.2.2. veikt piegādātās Preces izkraušanas darbus Preces piegādes adresē;

4.2.3.pēc Pasūtītāja pieprasījuma veikt Preču apmaiņu vai izmaiņas Precē, ja tiek konstatēta Preces neatbilstība tehniskajai specifikācijai;

4.2.4. izpildot Preču pasūtījumu stingri ievērot Līguma 1. pielikuma “Tehniskās specifikācija” prasības;

4.2.5. gadījumā, ja Izpildītājs nespēj nodrošināt Preces saskaņā ar Pasūtītājam pasūtījumu, nekavējoties par to brīdināt Pasūtītāju.

**5. PUŠU ATBILDĪBA**

5.1. Puses normatīvajos aktos noteiktajā kārtībā ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesīgas darbības vai bezdarbības rezultātā, kā arī zaudējumiem, kas rodas, nepildot vai pārkāpjot Līgumu ļaunā nolūkā vai aiz rupjas neuzmanības.

**6. NEPĀRVARAMA VARA**

6.1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, Latvijas valsts varas un pārvaldes institūciju, un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās).

6.2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

6.3. Ja minēto apstākļu (Līguma 6.1. punkts) dēļ Līgums nedarbojas ilgāk par 30 (trīsdesmit) dienām, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 10 (desmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies šī Līguma izbeigšanas rezultātā.

**7. DOMSTARPĪBAS UN STRĪDI**

7.1. Ja viena Puse ir pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

7.2. Puses apņemas visus strīdus un domstarpības, kas var rasties sakarā ar Līgumu, risināt pārrunās, ja vienošanos nav bijis iespējams panākt 30 (trīsdesmit) kalendāro dienu laikā, tad minētā strīda izskatīšana var notikt Latvijas Republikas tiesā normatīvajos aktos paredzētajā kārtībā.

**8. LĪGUMA DARBĪBAS TERMIŅŠ, GROZĪJUMI UN LĪGUMA IZBEIGŠANA**

8.1. Līgums stājas spēkā ar abpusējas parakstīšanas brīdi un ir spēkā 12 (divpadsmit) mēnešus vai līdz brīdim, kad tiek sasniegta Līguma 2.1.punktā noteiktā Līguma kopējā summa, atkarība no tā, kurš priekšnosacījums iestājas agrāk.

8.2. Grozījumus un papildinājumus Līgumā, ja tie tiek panākti pusēm vienojoties, noformē rakstveidā un pievieno dotajam Līgumam kā neatņemamu sastāvdaļu.

8.3. Pasūtītājam ir tiesības nekavējoties lauzt Līgumu šādos gadījumos:

8.3.1. ja ir notikusi Piegādātāja labprātīga vai piespiedu likvidācija;

8.3.2. ja Piegādātājs ir nokavējis Preces piegādi vairāk par 2 (divām) dienām un nav paziņojis Līguma par apstākļiem, kas traucē vai varētu traucēt Preces piegādi;

8.3.3. ja Preces kvalitātes prasības būtiski atšķiras no tehniskajā specifikācijā norādītajām.

8.4. Pusēm ir tiesības pārtraukt Līgumu, savlaicīgi paziņojot par to otrai Pusei, ja Puse pēc rakstveida atgādinājuma saņemšanas nepilda savas saistības.

8.5. Katra no Pusēm var vienpusēji izbeigt Līgumu, informējot par to otru Pusi 30 (trīsdesmit) kalendārās dienas iepriekš.

**9. NOBEIGUMA NOTEIKUMI**

9.1. Ja kāds no šī Līguma noteikumiem zaudē juridisko spēku, tad pārējie Līguma punkti paliek spēkā.

9.2. Puses apliecina, ka tām ir saprotams šī Līguma saturs un nozīme un tās Līgumu atzīst par pareizu un abpusēji izdevīgu. Līgumā lietotajiem jēdzieniem un formulējumiem Puses piekrīt un apliecina, ka Līgums sastādīts pareizi — vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.

9.3. Mainot juridisko adresi, bankas rekvizītus vai Pušu kontaktpersonu datus, Pusei par notikušajām izmaiņām informē otru Pusi 7 (septiņu) darbdienu laikā. Pretējā gadījumā. vainīgā Puse pilnībā atlīdzina otrai Pusei nodarītos vai tādējādi radītos zaudējumus.

9.4. Puses apņemas neizpaust trešajām personām konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc Līguma saistību pilnīgas izpildes. Izpildītājs ir tiesīgs Līguma izpildes ietvaros izpaust konfidenciālu informāciju saviem piegādātājiem, meitas uzņēmumiem un apakšuzņēmējiem, ciktāl tas ir nepieciešams Līgumā noteikto saistību izpildei.

9.5. Pušu atbildīgās personas par Līguma izpildes kontroli un uzraudzību:

9.5.1. no Pasūtītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: [*\_\_\_\_\_\_\_\_\_\_\_\_\_\_\_\_\_\_\_\_\_\_\_*](mailto:kristine.cimoska@socd.lv);

9.5.2. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_\_, e-pasta adrese: [*\_\_\_\_\_\_\_\_\_\_\_\_\_\_\_\_\_\_\_\_\_\_\_*](mailto:kristine.cimoska@socd.lv);

9.6. Puses apstrādā 9.7.1. un 9.7.2. punktā noteiktos otras Puses darbinieku personas datus, kas Pusei kļuvuši zināmi Līguma noslēgšanas un izpildes procesā, tikai Līguma 1.1.punktā paredzētajam nolūkam un tādā apjomā, kas nepieciešams šī Līguma noteikumu izpildei. Puses īsteno organizatoriskus un tehniskus drošības pasākumus ar mērķi nodrošināt Eiropas Savienības un Latvijas Republikas normatīvajiem aktiem atbilstošu personas datu apstrādi un aizsardzību.

9.7. Līgums sastādīts elektroniski, parakstīts ar Pušu drošajiem elektroniskajiem parakstiem un satur laika zīmogus. Līgumam pievienots 1. pielikums “Tehniskā specifikācija” un 2. pielikums “Finanšu piedāvājums”, kas ir Līguma neatņemamas sastāvdaļas. Katrai Pusei ir pieejams abpusēji parakstīts Līgums elektroniskā formātā.

## **PUŠU REKVIZĪTI UN PARAKSTI**

1.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**TEHNISKĀ SPECIFIKĀCIJA**

2.pielikums

2025.gada \_\_\_.\_\_\_\_\_\_\_\_\_

Līgumam Nr.\_\_\_\_\_\_\_\_\_\_

**FINANŠU PIEDĀVĀJUMS**

1. **Strukturēts elektroniskais rēķins** ir rēķins, kurš sagatavots, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, un kurš atbilst Eiropas Savienības standartam LVS EN 16931-1:2017 "Elektroniskie rēķini. 1. daļa. Elektronisko rēķinu pamatelementu semantisko datu modelis", un kuru uzņēmums izraksta atbilstoši tehniskajai specifikācijai LVS CEN/TS 16931-2:2017 "Elektroniskie rēķini. 2. daļa: Standartam EN 16931-1 atbilstošo sintakšu saraksts. [↑](#footnote-ref-1)